കൊണ്ടുപോയി നക്കിത്തിന്നടാ നായിന്റെ മക്കളേ: പുലയാടി മക്കള് കവിത അടിച്ചു മാറ്റിയതിനെതിരേ കവി പിഎന്ആര് കുറുപ്പിന്റെ പ്രതികരണം ഇങ്ങനെ പത്തനംതിട്ട: പുലയാടി മക്കള്ക്ക് പുലയാണ് പോലും.പുലയന്റെ മക്കളോട് പുലയാണ് പോലും. താടിയും മുടിയും നീട്ടി വളര്ത്തിയ ആധുനിക കവിത പറച്ചിലുകാര് ലഹരിയില് പൂത്തുലയുമ്ബോള് പാടാറുള്ള കവിത. പുലയാടി മക്കളുടെ കവിതാകാരന് ശരിക്കും ആരാണ്. ചിലയിടത്ത് കുരീപ്പുഴ, ചിലയിടത്ത് എ. അയ്യപ്പന്, ഇനി മറ്റു ചിലയിടത്ത് അയ്യപ്പ പണിക്കര്, അല്ലെങ്കില് കടമ്മനിട്ട. എന്നാല് ഇവരാരുമല്ല പുലയാടി മക്കളെ സൃഷ്ടിച്ചത്. മല്ലശേരിക്കാരന് പിഎന്ആര് കുറുപ്പ് എന്ന റിട്ട. എയര്ഫോഴ്സ് ഉദ്യോഗസ്ഥനാണ്. 1982 ലാണ് കവിത എഴുതിയത്. വെറുതേ വരികളാക്കി കുറിക്കുക മാത്രമല്ല, എംജി രാധാകൃഷ്ണന് സംഗീത സംവിധാനം ചെയ്ത് കുറുപ്പു തന്നെ പാടി എസ്എല് ഡിജിറ്റലില് റെക്കോഡ് ചെയ്ത് 1997 ലാണ് കാസറ്റാക്കി പുറത്തിറക്കി. 2010 ല് സിഡിയാക്കി. ഇപ്പോഴത്തെ ആധുനിക കവിതാ പാട്ടുകാര് പിഎന്ആര് കുറുപ്പിന്റെഈ കവിത എ അയ്യപ്പന്റേതാക്കി മാറ്റി. എന്നിട്ട് പാടി റെക്കോഡ് ചെയ്ത് സോഷ്യല് മീഡിയയില് പ്രചരിപ്പിക്കുകയാണ്. തന്റെ പേര് പറയാത്തത് പോകട്ടെ. ഈണവും കോപ്പിയടിച്ചിട്ടില്ല. അതിലൊന്നും കുറുപ്പിന് പരാതിയില്ല. കവിത അക്ഷരത്തെറ്റോടെ പാടി തള്ളുകയാണ്. അതാണ് കവിയെ ക്രുദ്ധനാക്കുന്നത്. കഴിഞ്ഞ ദിവസം ടിപിസി വളവന്നൂര് എന്നൊരാള് ഇത് എ. അയ്യപ്പന്റെ കവിതയാണെന്ന് പറഞ്ഞ് ആലപിച്ച് ഫേസ്ബുക്കില് പോസ്റ്റ് ചെയ്തു. കവിയായി ആരെ വേണമെങ്കിലും പറഞ്ഞോട്ടെ, പക്ഷേ, ആലാപനത്തിലെ പ്രയോഗ തെറ്റുകളാണ് കവിയ്ക്ക് കലിപ്പായത്. തിരുവനന്തപുരത്തെ കലാസാംസ്കാരിക രംഗത്തെ പ്രമുഖര്ക്കൊപ്പമാണ് കുറുപ്പിന്റെ സ്ഥാനം. മോഹന്ലാലിന്റെ ആദ്യ ചിത്രമായ തിരനോട്ടത്തിന്റെ അണിയറയില് കുറുപ്പുണ്ടായിരുന്നു. ആ സൗഹൃദം ഇന്നും കാത്തു സൂക്ഷിക്കുന്നു. കടമ്മനിട്ടിയും ചുള്ളിക്കാടും ഒട്ടനേകം അഭിനയനാടക പ്രതിഭകളും കുറുപ്പിന്റെ സൗഹൃദവലയത്തിലുണ്ട്. ഇപ്പോള് പത്തനംതിട്ട മല്ലശേരിയില് താമസിക്കുന്ന കുറുപ്പ് അഭിഭാഷകന്റെ റോളിലാണ്. ഇന്ത്യന് എയര് ഫോഴ്സില് നിന്ന് വിരമിച്ച ശേഷം കസ്റ്റംസില് ചേര്ന്നു. അഭിഭാഷകനും കവിയും അഭിനേതാവും നാടക സിനിമാ തിരക്കഥാകൃത്തും സംവിധായകനും അതിലെല്ലാം ഉപരി തന്റെ ജന്മസിദ്ധമായ കഴിവുകളെ ഉപജീവനത്തിനായി ഇതേവരെ ഉപയോഗിച്ചിട്ടില്ലാത്തയാളുമാണ് അഡ്വ. പി.എന്.ആര് കുറുപ്പ്. മാധ്യമ പ്രവര്ത്തക അപര്ണ കുറുപ്പിന്റെ പിതാവാണ്. ടിപിസി വളയന്നൂര് എന്നൊരാള് തന്റെ കവിത ആലപിച്ചതിനെതിരേ പിഎന്ആര് കുറുപ്പ് പ്രതികരിച്ചത് ഇങ്ങനെ: ഞാന് എഴുതിയ കവിത, ഞാന് ആലപിച്ച് കാസറ്റും പുസ്തകവും ആക്കിയ കവിത പുലയാടിമക്കള് ഏ. അയ്യപ്പന്റെ രചന ആണെന്ന് അവകാശപ്പെട്ട് ഏതോ വളവന്നൂര് പാടുന്നു !കൊണ്ടുപോയി നക്കി നക്കി തിന്നെടാ നായിന്റെ മക്കളേ. കവിതാ മോഷണത്തിനെതിരെ നിയമ നടപടികളുമായി മുന്നോട്ടു പോകാനാണ് കുറുപ്പിന്റെ തീരുമാനം.